I. El conseller d'Economia i Finances remet a aquesta Comissió Jurídica Assessora pel seu dictamen el Projecte de decret de modificació del Decret 313/1993 de 24 de novembre sobre organització i competències per a la contractació dels subministraments dins l'Administració de la Generalitat.
Correspon a aquesta Comissió dictaminar preceptivament sobre els projectes de disposicions generals i les seves modificacions (art. 3.1.b del text refós de les lleis reguladores d'aquest alt òrgan consultiu aprovat pel Decret legislatiu 1/1991 de 25 de març) i aquest caràcter –i no el d'una norma merament organitzativa– té el Projecte de decret elaborat pel Departament d'Economia i Finances.
Consta en l'expedient segons certificat del Secretari del Govern i de Relacions amb el Parlament que el Consell Tècnic de la Generalitat en sessió celebrada el dia 10 de juliol de 1996 va ser informat del Projecte de decret "com a tràmit previ a la seva tramesa a la Comissió Jurídica Assessora".
La Llei estatal 13/1995 de 18 de maig de contractes de les administracions públiques –endavant LCA– conté la legislació bàsica sobre contractes i concessions administratives a què es refereix l'article 149.1.18 de la Constitució com a matèria de competència exclusiva de l'Estat.
La contractació de béns d'utilització comú per l'Administració regulada per l'article 184 de la LCA –matèria a la qual es refereix principalment el Projecte de decret sotmès a consulta– és un dels preceptes expressament declarats d'aplicació general en defecte de regulació específica per les comunitats autònomes.
El legislador estatal ha tingut una preocupació especial per a salvaguardar l'autonomia de les comunitats autònomes en punt a la seva auto-organització (art. 148.1.1 CE) per la qual cosa el Projecte de decret objecte d'aquest dictamen s'inscriu dins de la regulació específica que pot dictar la Generalitat de Catalunya i si alguna objecció cal formular és que podria haver-se aprofitat l'ocasió per a fer una regulació més completa sobre la matèria de contractació de possible normació de desplegament legislatiu de la Generalitat (art. 10.1.2 de l'Estatut d'autonomia).
Correspon també a aquesta Comissió Jurídica Assessora verificar si en la tramitació del Projecte de decret s'han observat els tràmits del procediment d'elaboració de disposicions generals (regulat en Catalunya en els articles 61 a 67 de la Llei 13/1989 de 14 de desembre d'organització procediment i règim jurídic de l'Administració de la Generalitat) encaminat a garantir la legalitat l'encert i l'oportunitat de la nova disposició.
Manca una veritable Memòria datada i signada pel titular del Centre directiu corresponent –en aquest cas la Direcció General de Patrimoni.
La Memòria està substituïda per documents aïllats en els que s'omplen els impresos destinats a l'examen del Projecte de decret pel Consell Tècnic i que es refereixen a la justificació de la disposició consultes i informes (que inclou el del Servei Jurídic del Departament d'Economia i Finances) i llistat de disposicions afectades i taules d'equivalències.
L'expedient conté també un estudi econòmic i la certificació de l'acord de la Comissió Central de Subministraments de 7 de juny de 1996 favorable a l'aprovació del Projecte de decret així com la certificació de la sessió del Consell Tècnic ja esmentada en el fonament jurídic I d'aquest dictamen.
Les característiques d'aquest Projecte de decret fan que es consideri suficient la documentació aportada.
Això no obstant cal advertir la necessitat que la Memòria estigui datada i signada com a document únic.
En relació amb el contingut del Projecte de decret es formulen les observacions següents –cap d'elles essencial–:
a) Per tal com la presidència de la Junta Superior de Subministraments correspon al secretari del Govern i de Relacions amb el Parlament la proposta del decret caldria que fos conjunta del conseller de Presidència –del qual depèn l'esmentat secretari– i del conseller d'Economia i Finances.
b) Caldria fer constar en el preàmbul que el decret s'aprova d'acord amb el dictamen emès per la Comissió Jurídica Assessora per tal de donar compliment a l'article 5.3 del text refós aprovat pel Decret legislatiu 1/1991 de 25 de març.
c) Els conceptes de contractació centralitzada o susceptible d'homologació que es pretenen introduir amb la modificació de l'article 3 del Decret 313/1993 no resulten suficientment clars.
Per tant s'aconsella la revisió del nou text proposat tenint en compte el següent:
1r Ja l'esmentat Decret diu que la Junta Superior de Subministrament és l'òrgan competent per a la declaració dels productes o béns de contractació centralitzada o susceptible d'homologació (art. 5.2) i que la Comissió Central de Subministrament és en aquests supòsits l'òrgan de contractació (art. 6.1); per tant no és necessari repetir-ho i sí al contrari establir tan bé com es pugui quan serà procedent la declaració de referència.
El Decret ja diu que correspon a la Junta Superior l'adopció de les directrius generals a què s'ha d'ajustar la contractació centralitzada o homologada (art. 5.1).
2n És almenys dubtós que l'acord d'homologació pugui també determinar els subministradors com diu el proposat paràgraf tercer d'aquest article 3 perquè aquesta determinació pot ser contrària als principis de publicitat i de concurrència propis de la contractació administrativa si no està precedida de la corresponent licitació.
3r En la Comissió Central de Subministrament no existeix el Ple al·ludit en l'últim paràgraf de l'article 3 quan es modifica.
Per altra banda com segons l'article 1 del Decret 313/1993 aquest Decret s'aplica als departaments en què s'organitza l'Administració de la Generalitat la seva aplicació als organismes autònoms i les restants entitats de dret públic vinculades o depenents d'aquesta Administració podria ser el paràgraf 1 de la disposició addicional parlant d'adhesió li no de vinculació per evitar equívocs.
d) El Projecte de decret no modifica l'article 11.2 del Decret 313/1993 segons el qual al Departament de Presidència la Comissió de Subministraments dependrà del secretari general adjunt òrgan suprimit per la disposició addicional primera del Decret 137/1996 de 30 d'abril de reestructuració de l'esmentat Departament.
e) La numeració de les disposicions finals caldrà que sigui en ordinals expressats en lletra.
f) Caldria limitar l'autorització al conseller continguda en la disposició final 1 a l'aplicació i execució del Decret per que l'autorització per a dictar disposicions pot entrar en contradicció amb els límits de la potestat reglamentària dels consellers establerts a l'article 61 de la Llei 13/1989.
Aquesta Comissió estima que en aquest cas no existeixen raons d'autèntica urgència que porten a l'entrada en vigor del Decret l'endemà de la seva publicació en el Diari Oficial de la Generalitat de Catalunya.
V. Cal recordar finalment que sobre les qüestions de què hagi emès dictamen aquesta Comissió Jurídica Assessora no pot emetre informe cap altre òrgan assessor de la Generalitat llevat del Consell Consultiu quan correspongui (art. 4 del Text refós de 25 de març de 1991) i no són admissibles les innovacions no suggerides per aquesta Comissió introduïdes posteriorment en el text de la disposició dictaminada si tenen una rellevància substancial i no s'ha demanat un nou dictamen complementari.
Una vegada considerades les observacions formulades en el fonament jurídic IV d'aquest dictamen es pot elevar al Govern per la seva aprovació el Projecte de decret de modificació del Decret 313/1993 de 24 de novembre sobre organització i competències per a la contractació dels subministraments dins l'Administració de la Generalitat.